इसकी जानकारी पार्टी नेता संजय सिंह ने सोमवार को आयोजित एक संवाददाता सम्मेलन में दी. उन्होंने कहा कि भाजपा नेता अरुण जेटली मीडिया के अपने कुछ साथियों के साथ मिलकर दिल्ली की अरविंद केजरीवाल सरकार को गिराने का षड्यंत्र कर रहे हैं.इसके पहले रविवार को आप से निष्कासित विधायक विनोद कुमार बिन्नी ने केजरीवाल सरकार को बाहर से समर्थन दे रहे विधायक शोएब इक़बाल और रामवीर शौकीन के साथ एक संवाददाता सम्मेलन में सरकार गिराने की धमकी दी थी.उन्होंने कहा था कि अगर उनकी मांगों पर 48 घंटे में अमल नहीं किया गया तो वो उपराज्यपाल से मिलकर सरकार से अपना समर्थन वापस ले लेंगे. उन्होंने 'आप' के कुछ और विधायकों के समर्थन होने का दावा किया था.आप के संवाददाता सम्मेलन में संजय सिंह ने कांग्रेस और भाजपा पर केजरीवाल सरकार को अस्थिर करने का आरोप लगाया.उन्होंने कहा कि अगले कुछ दिनों में टीवी चैनलों पर 'आप' विरोधी कुछ क्लिपिंग दिखाई जा सकती है. उन्होंने कहा कि भाजपा मीडिया के सहयोग से 'आप' की सरकार को बदनाम करने की कोशिश कर रही है. दिल्ली के लोगों की उम्मीद को कुचलने की कोशिश की जा रही है.आप नेता ने संवाददाता सम्मेलन में भाजपा के प्रधानमंत्री पद के दावेदार और गुजरात के मुख्यमंत्री नरेंद्र मोदी पर भी निशाना साधा.मोदी ने रविवार को मेरठ में आयोजित भाजपा की रैली में दिल्ली में अफ़्रीकी मूल की महिलाओं के साथ हुई अभद्रता और अरुणाचल प्रदेश के एक छात्र की मौत का मामला उठाया था.संजय सिंह ने पूछा कि गोवा में सरकार ने जिस तरह नाइजिरिया के लोगों निकाला उसके ख़िलाफ़ भाजपा ने क्या कार्रवाई की? उन्होंने पूछा कि कर्नाटक में जिस तरह उत्तर-पूर्व के छात्रों के साथ व्यवहार किया गया था, उसके लिए ज़िम्मेदार कौन था?इस अवसर पर दिल्ली के कस्तूरबा नगर विधानसभा क्षेत्र से 'आप' के विधायक मदनलाल ने कहा कि पिछले साल सात दिसंबर से लेकर अबतक तीन बार उन्हें ख़रीदने की कोशिश की गई है. उन्होंने कहा कि उन्हें 20 करोड़ रुपए तक का प्रलोभन दिया गया है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)